Fureto

Fureto (Mustela putorius furo) esas domestika formo di putoro, mikra mustelido qua originas de Europa. Ol apartenas a la sama genero kam vizeli. La historio di la domestikigo di fureto esas necerta, ma posible to eventis adminime 2.500 yari ante nun. En multa loki li duras uzesar por chasado nam li eniras facile en kuniklo-domi, ma nun li ank uzesas quale dorlotobestii. Li anke chasas roderi. Fureto dormas multe, ma esas maxim agiva e sociema dum l'auroro e krepuskulo.